Charles-François Daubigny
Store norske leksikon,Kunst og estetikk,Bildende kunst,Kunsthistorie,Realisme og impresjonisme
Charles-François Daubigny var en fransk landskapsmaler og grafiker. Han var elev av sin far og Paul Delaroche.
Hans tidligste bilder er heroiske landskaper malt i «klassisk» stil, delvis inspirert av et opphold i Italia. I sitt kunstsyn var han beslektet med Camille Corot og barbizonmalerne, men utviklet seg etter hvert til en mer konsekvent friluftsmaler. Før impresjonistene tok han det radikale skrittet å male ute i det fri, rett fremfor motivet. Motivene var gjerne skoglandskaper og stille flytende elver, særlig fra Seine-et-Oise, hvor han bodde i en spesielt laget atelierbåt. Foruten elvelandskaper fra Île-de-France ble Normandies enger og kystlandskaper hans favorittmotiver.Daubigny fikk betydning for yngre malere som Claude Monet og Alfred Sisley gjennom sitt natursyn og raske, skisseaktige penselføring. Les mer i Store norske leksikon impresjonisme realisme kunst i Frankrike landskapsmaleri Litteratur Hellebranth, Robert (1976). Charles-François Daubigny, Morges